
1. Introducere 



Robotica se ocupă cu studiul acelor maşini ce pot înlocui omul în executarea anumitor sarcini, atât 
din punctul de vedere al activităţii fizice cât şi cel al luării deciziilor. 

Robotica are rădăcini culturale adânci. Pe parcursul secolelor, oamenii au încercat să caute 
mijloace care să fie capabile să le imite comportamentul astfel încât să îi înlocuiască în anumite situaţii. 
Principii filozofice, economice, sociale şi ştiinţifice au inspirat această căutare continuă. 

Rolul principal al roboţilor în societate constă în capacitatea lor de a ajuta oamenii prin a le prelua 
sarcinile monotone sau cele ce trebuie îndeplinite în medii murdare sau periculoase. Lumea modernă 
industrializată nu ar fi existat fără roboţi. Roboţii sunt folosiţi în aplicaţii ce pornesc de la curăţarea 
deversărilor de substanţe toxice la dezarmarea bombelor şi protejarea soldaţilor pe câmpul de luptă. Mai 
nou, roboţii umanoizi şi costumele exoschelet, proiectate iniţial pentru a fi folosite în aplicaţii militare, 
încep să fie produse pentru sectorul privat şi utilizate în aplicaţii de ajutorare în munca de zi cu zi sau în 
cele de recuperare şi ajutorare a persoanelor cu probleme de mobilizare. Roboţii joacă un rol important şi 
în procedurile medicale, făcând posibile proceduri chirurgicale non-invazive, care, spre deosebire de 
procedurile tradiţionale, au un timp de recuperare mult mai mic. 

Controlul manipulatoarelor este o arie de cercetare bogată şi în plină dezvoltare. Roboţii industriali 
sunt, în principiu, dispozitive de poziţionare şi manipulare. Prin urmare, un robot folositor este acel robot 
capabil să îşi controleze mişcările şi forţele interactive care apar între robot şi mediu. 

Controlul presupune existenţa unui model matematic şi o anume inteligenţă care să acţioneze pe 
baza modelului. Modelul matematic al robotului este obţinut din legile de bază ale fizicii care îi guvernează 
mişcările. Pe de altă parte, inteligenţa necesită capabilităţi senzoriale şi mijloace de acţionare şi reacţionare 
la variabilele detectate. Aceste acţiuni şi reacţiuni ale robotului sunt rezultatul proiectării controlerului. 

De ce mişcare inteligentă? Pentru ca robotul să preia sarcinile omului trebuie să acţioneze ca acesta 
- inteligent. 

De ce “sisteme robotice de prehensiune”? Prehensiunea joacă un rol important în industrie, 
deoarece majoritatea roboţilor industriali îndeplinesc sarcini de prindere a pieselor în vederea manipulării / 
transferului dintr-o poziţie iniţială într-o poziţie finală necesară în cadrul unei acţiuni, respectiv, a unui 
proces tehnologic robotizat. 

Deţinerea controlului asupra mişcării inteligente a sistemelor de prehensiune permite crearea 
roboţilor ce vor „şti ce au de făcut”. 

După ce omul recunoaşte forma obiectului, se face o aproximare a dimensiunii obiectului, iar în 
timp ce mâna se apropie de obiect, degetele se preconfigurează conform cu suprafaţa obiectului ce urmează 
a fi prehensat. Cunoscând astfel de metode, creşte numărul sarcinilor pe care un robot le poate îndeplini. 

Sistemul de prehensiune este cel mai important subsistem al unui robot, deoarece acesta îi conferă 
robotului posibilitatea de a realiza o gamă variată de sarcini (apucarea, manipularea şi transportul unor 
diverse obiecte). Prehensiunea reprezintă interacţiunea dintre robot şi un obiect cu scopul de al manipula 
sau transfera dintr-o poziţie în alta. Această operaţie este realizată cu ajutorul sistemului de prehensiune, 
denumit şi prehensor. 

Scopul lucrării, având în vedere importanţa sistemelor de prehensiune, atât pentru roboţii 
industriali cât şi pentru cei utilizaţi în mediile neindustriale, este acela de a studia şi îmbunătăţi actualele 
metode de control ale sistemelor de prehensiune pentru roboţi şi mâini umanoide. 

Lucrarea se axează pe studiul mişcării mâinilor umanoide inteligente, fapt pentru care a fost 
dezvoltat un mediu de simulare pentru aceste sisteme de prehensiune, cu ajutorul căruia să se poată testa cu 
uşurinţa diferite metode de control inteligent. în acest sens, s-a optat pentru proiectarea unei mâini robotice 
umanoide în mediu virtual 3D [10], respectând toate specificaţiile cinematice şi dinamice ale unui sistem 
real. Ca metodă de control s-a dezvoltat o schemă de control hibrid forţă-poziţie bazată pe reţele neuronale 
pentru a studia, cu ajutorul simulatorului, mişcarea mâinii robotice pe parcursul închiderii şi deschiderii 
degetelor [11, 12]. Schema de control a fost studiată şi pentru cazul în care mâna robotică are de apucat un 
obiect, şi s-a ajuns la concluzia că, indiferent de forma acestuia, mâna robotică realizează cu succes 
operaţia de prehensiune. Pentru validarea performanţelor mediului virtual de simulare, cu ajutorul metodei 
de proiecţie virtuală [13], s-a implementat o schemă de control în poziţie al structurii mecanice studiată, 
având la dispoziţie sistemul de acţionare al acesteia. Profitând de facilităţile oferite de metoda proiecţiei 
virtuale, implementarea legii de control s-a realizat pentru controlul fiecărei articulaţii în parte, lucru ce nu 
se poate realiza fizic pentru o mână cu specificaţiile celei studiate. în urma acestui experiment s-a observat 
că între rezultatele simulării şi rezultatele experimentale nu este diferenţă foarte mare, simulatorul creat 
fiind o opţiune în situaţia în care nu se poate construi un sistem experimental. Pentru controlul fizic al unei 

structuri autorul a realizat o mână robotică, ce respectă detaliile constructive ale mâinii proiectate. Spre 
deosebire de mâna robotică proiectată in mediu virtual, cea reală este acţionată de 5 tendoane cu ajutorul a 
5 servomotoare. în urma experimentelor realizate, s-a observat că, în cazul acţionării cu tendoane, dacă nu 
sunt luate în considerare aspectele dinamice ale tendoanelor, nu se poate realiza un control cu precizie 
ridicată a structurii mecanice. 

Din studiile realizate s-a observat că procesul de prehensiune cuprinde mai multe etape: etapa de 
abordare a obiectului (în care braţul robotic se apropie de obiect), etapa de orientare a mâinii (mâna este 
poziţionată în configuraţia necesară pentru a apuca obiectul), etapa de apucare a obiectului (degetele sunt 
strânse până în momentul în care stabilesc contactul cu obiectul), etapa de validare a prehensiunii (în care 
se verifică dacă toate degetele sunt în contact cu obiectul). în cadrul lucrării s-a propus o metodă de 
optimizare a procesului de prehensiune[14], prin care mâna robotică este capabilă să realizeze etapa de 
orientare simultan cu etapa de abordare a obiectului. Această metodă se bazează pe un algoritm de decizie 
care procesează datele provenite de la doi senzori, folosind logica neutrosofică şi teoria Dezert- 
Smarandache, încadrează obiectul de apucat într-una din trei categorii alese pentru studiu, determinând 
astfel configuraţia mâinii pentru a prehensa categoria respectivă de obiecte. Algoritmul dezvoltat de autor 
oferă soluţii în toate situaţiile studiate şi poate fi extins la o gamă mai largă de clase de obiecte. 

Teza de doctorat conţine rezultate în totalitate originale, obţinute de autor în perioada stagiului 
de pregătire doctorală, vizând un domeniu de o importanţă majoră în construirea roboţilor umanoizi, şi nu 
numai a acestora, şi anume îmbunătăţirea controlului inteligent al mâinilor robotice umanoide. Cercetările 
nu s-au limitat doar la domeniul controlului mâinilor robotice antropomorfe, ci au fost abordate şi subiecte 
de cercetare din domeniul controlului roboţilor mobili, ce pot fi aplicate cu uşurinţa la controlul mâinilor 
robotice. Importanţa cercetărilor realizate, precum şi corectitudinea lor, au fost validate prin punerea lor în 
dezbatere publică în reviste ştiinţifice şi conferinţe prestigioase din ţară şi din străinătate. în realizarea 
acestor lucrări s-au realizat colaborări cu profesori şi cercetători importanţi de la centre universitare şi de 
cercetare cu renume pe plan mondial, cum ar fi: Prof. Hongnian YU de la Bournemouth University UK, 
pentru realizarea lucrărilor [11, 15-17], Prof Xianchao Zhao de la Universitatea Shanghai Jiao Tong, pentru 
realizarea lucrării [11], Prof. Vladimir Balan de la Universitatea Politehnica din Bucureşti, pentru 
realizarea lucrării [19], Prof. Radu loan Munteanu, de la Universitatea Tehnică din Cluj-Napoca, pentru 
realizarea lucrării [20], Prof. Radu Adrian Munteanu, de la Universitatea Tehnică din Cluj-Napoca, pentru 
realizarea lucrării [10], Conf. Gabriela Tonţ, de la Universitatea din Oradea, pentru lucrarea [15], Prof. 
Mircea Boşcoianu de la Academia Forţelor Aeriene „Henri Coandă” Braşov, pentru lucrarea [21], CS 
Tudor Sireteanu de la Institutul de Mecanica Solidelor, pentru lucrarea [22], CS Doina Marin de la 
Institutul de Mecanica Solidelor, pentru lucrarea [23], CS Videa Emil de la Institutul de Mecanica 
Solidelor, pentru lucrarea [22] . 

începând cu anul 2013, s-au început cercetările pe domeniul roboţilor de salvare în cadrul unui 
programului european FP7 IRSES, FP7-PEOPLE-2012 IRSES, "Real-time adaptive networked control of 
rescue robots- RABOT", cu doi parteneri din UK: Bournemouth University (coordonatorul proiectului) şi 
Staffordshire University, şi trei parteneri din China: Shanghai University, Y anshan University şi In s titutul 
de Automatizări al Academiei de Ştiinţe Chineze. Directorul de proiect este Prof. Hongnian Yu de la 
Bournemouth University din UK, iar din partea Institutului de Mecanica Solidelor al Academiei Române, 
coordonator este Profesorul Luige Vlădăreanu. Prin acest proiect, s-a început o colaborare strânsă între 
colectivele de cercetare ale partenerilor de proiect. în cadrul acestui proiect am participat ca membru al 
colectivului de cercetare de la In s titutul de Mecanica Solidelor al Academiei Române. Ca membru în 
echipa de cercetare, mi-au survenit ca sarcini, proiectarea în mediu virtual a robotului de salvare, ce face 
subiectul de cercetare al proiectului. Din 2014 fac parte din echipa de cercetare a proiectului "Platforma 
robot versatilă, inteligentă, portabilă cu sisteme de control în reţele adaptive pentru roboţi de salvare - 
VIPRO" din programul naţional PNII, acceptat la finanţare pentru 2014-2016, având membri în echipa de 
cercetare profesori din UK, SUA şi China, Director de proiect - Prof. dr. ing. Luige Vlădăreanu. Ca 
membru în echipa de cercetare, mi-au survenit ca sarcini, proiectarea în mediu virtual a structurii 
robotizate, ce face subiectul de cercetare al proiectului. De asemenea, sunt membru în echipa de cercetare 
implicată în propunerea unui proiect Internaţional, "Research on human multi-joint arm information based 
bio-robot for telerobotics", ce face parte programul japonez "Brain Circulation", coordonat de Tokyo 
University, ce are parteneri din Bournemouth University (UK), Pascal Institute at the French Institute for 
Advanced Mechanics (FR), Imperial College London (UK). Activităţile realizate pentru această propunere 
s-au axat pe elaborarea studiilor privind proiectarea şi simularea braţelor robotizate. 

Lucrarea este structurată pe 8 capitole plus referinţe bibliografice şi 1 1 anexe. 

2. Stadiul actual al cercetărilor privind controlul mişcării inteligente a 
sistemelor robotice de prehensiune. 

In capitolul 2 este prezentat stadiul actual în domeniul de cercetare al tezei de doctorat. în prima 
parte a capitolului se realizează o scurtă introducere în domeniul controlului inteligent. Ulterior sunt trecute 
în revistă principalele categorii de metode de control pentru mâini umanoide inteligente şi cele mai recente 
abordări în domeniul controlului sistemelor de prehensiune pentru roboţi [30-53], în partea finală a 
capitolului sunt prezentate principalele problemele ce apar datorită structurii mâinilor robotice şi ce 
dificultăţi se ivesc în procesul de manipulare a obiectelor [54-99]. 



3. Dezvoltarea mediului de simulare 3D pentru mâna robotică 
antropomorfă 



In capitolul 3 este propusă o modalitate de a studia mişcarea sistemelor robotice tară costuri prea 
mari. în acest capitol este prezentată dezvoltarea unui mediu virtual pentru simularea unei mâini robotice. 
Structura este proiectată în mediu 3D folosind pachetul software Autodesk Inventor [106], ţinând cont de 
toţi parametrii constructivi ai unui model real. Ulterior modelul CAD este transferat în SimMechanics 
(pachet software inclus în Matlab/Simulink) [107], obţinându-se în final un mediu de simulare ce permite 
testarea oricărui tip de metodă de control, indiferent de complexitatea ei. 




Fig. 3.2 Transferul din Fig. 3.3 Exportul ansamblului din 
mediul CAD în mediul mediul CAD 

SimMechanics 



Fig. 3.4 Importul ansamblului 
CAD în SimMechanics 



In urma transferului din mediul Autodesk Inventor în SimMechanics s-au păstrat proprietăţile 
dinamice ale modelului. In Autodesk Inventor, mâinii robotice i-a fost atribuit ca material constructiv ABS 
plastic, iar programul a calculat valorile dinamice şi cinematice pe baza proprietăţilor materialului. 



Domerwu de lucru 180 grade 
Voltaj de intrare: 4 8V - 6 0V 
Viteza 0 20 sec / 60 grade (4 8V) 
0 18 sec / 60 grade (6 0 V) 
Cuplu: 2.8 kg/cm (4 8 V) 

3.2 kg/cm (60V) 
Dimensiuni 28.8 x 13.8 x 302 mm 




Fig. 3.5 Datele tehnice ale motoarelor 



Fig. 3.6 Traseele tendoanelor 

Modelul 3D al mâinii robotice a fost proiectat în aşa fel încât să respecte dimensiunile mâinii 
umane. Mâna robotică are 17 grade de libertate şi a fost proiectată pentru a fi pusă în mişcare cu ajutorul a 
5 servomotoare ce acţionează fiecare deget în parte prin intermediul unor tendoane. 

4. Controlul hibrid forţă-poziţie al sistemelor de prehensiune pentru 
mâini umanoide inteligente 

Având dezvoltat mediul de simulare, în capitolul 4, este propusă o metodă de control hibrid forţă- 
poziţie (fig. 4.2) ce foloseşte reţele neuronale pentru a rezolva problema de cinematică inversă şi cea de 
dinamică inversă. S-a dovedit că reţelele neuronale reprezintă o variantă viabilă pentru controlul în timp 
real deoarece oferă soluţie la problemele studiate în timp foarte scurt, comparativ cu rezolvarea lor 
analitică. Schema de control este folosită pentru a testa şi observa mişcarea de strângere a degetelor mâinii 
robotice dezvoltată în mediu virtual în capitolul anterior. Schema de control propusă a fost folosită şi 
pentru a studia mişcarea mâinii în situaţia când are de prins un obiect şi s-a observat că această metodă 
poate fi folosită cu succes la apucarea obiectelor, indiferent de forma obiectului. 




Fig. 4.2 Schema de control hibrid forţă-poziţie propusă 



Pentru rezolvarea cinematicii inverse s-a folosit o reţea neuronală multistrat cu propagare înainte 
[136,137]. Reţeaua neuronală folosită are în componenţă un strat de intrare cu 3 neuroni, două straturi 
ascunse cu 12, respectiv, 6 neuroni şi un strat de ieşire cu 3 neuroni. Antrenarea s-a desfăşurat pe parcursul 
a 1000 iteraţii şi s-au folosit seturi de 106 date eşantion. Procesul de antrenare a durat 19s şi s-a obţinut o 
valoare minimă a erorii de 4.15 • IO -7 . Pentru rezolvarea dinamicii inverse s-a folosit acelaşi tip de reţea 
neuronală. Reţeaua este compusă dintr-un strat de intrare cu 3 neuroni, două straturi ascunse cu 60, 
respectiv 30 neuroni şi un strat de ieşire cu 3 neuroni. Antrenarea s-a realizat pe parcursul a 1000 iteraţii. 
Eroarea de antrenare a atins valoarea minimă de 1.99 • IO -7 . Procesul de antrenare a durat 26 min 8s şi s- 
au folosit seturi de 106 date eşantion. 

Implementând schema de control propusă pentru controlul mâinii robotice proiectată în mediu 
virtual, s-a obţinut o eroare maximă de poziţionare de 2.5 mm, în cazul aplicării ambelor bucle de control. 
Analizând cuplul necesar pentru a mişca degetele mâinii, comparând referinţa de cuplu cu cuplul real 
aplicat în articulaţii se observa o eroare de cuplu foarte mare, de ordinul 10 ~ 5 Nm, dar după ce sistemul 
este pus în mişcare această eroare scade foarte mult, ajungând de ordinul 10 ~ 8 Nm. 

Aplicând schema de control pentru controlul mişcării mâinii cu scopul de a prinde un obiect, în 
momentul contactului cu acesta s-a observat o forţă maximă de aproximativ 3N, care a scăzut la 
aproximativ IA pentru a menţine obiectul prehensat. 

Reţelele neuronale îşi dovedesc în principal utilitatea în rezolvarea unor probleme dificile, cum 
sunt cele de estimare, identificare şi predicţie sau de optimizare complexă. 

5. Experimentări privind controlul mâinii robotice 

In capitolul 5 sunt prezentate două experimente. Unul are ca scop validarea performanţelor 
mediului de simulare, pe care l-am dezvoltat, folosind metoda proiecţiei virtuale, implementând o schemă 
de control în poziţie pentru controlul mişcării de închidere a degetelor mâinii robotice studiată în lucrare. 
Metoda de proiecţie virtuală a fost dezvoltată de Prof.dr.ing. Luige Vlădăreanu şi propusă pentru brevetare 
în anul 2009 [13]. Această metodă permite testarea în timp real a unei game largi de metode de control, 
nefiind necesară existenţa fizică a structurii mecanice ce trebuie controlată, ci doar a sistemului de 
acţionare. Având în vedere faptul că experimentarea foloseşte un model virtual al mâinii robotice, s-a putut 

realiza controlul individual al articulaţiilor, aspect imposibil de realizat cu o structura mecanică reală 
deoarece servomotoarele nu pot fi montate direct pe articulaţiile degetelor. 




Fig. 5.3 Aplicarea metodei de proiecţie virtuală 



In cadrul experimentului realizat, pentru îndeplinirea sarcinii ce trebuia realizată de sistemul 
robotic (strângerea mâinii) nu apăreau modificări dinamice, astfel că rezultatele obţinute sunt foarte bune. 
Erorile de poziţionare, la nivelul articulaţiilor, erau de maxim +1°, implicând o eroare maximă de 
poziţionare a vârfului degetelor de aproximativ 2.5 mm. Metoda de control propusă poate fi aplicată, după 
cum s-a observat, în aplicaţii de control real. Problema cea mai mare în implementarea schemei pentru 
controlul în timp real provenea de la găsirea soluţiilor sistemului de ecuaţii pentru cinematica inversă, dar 
această problemă a fost rezolvată, folosindu-se o reţea neuronală, care reducea timpul de furnizare a 
soluţiei de la 1.18 secunde, în cazul rezolvării analitice a sistemului de ecuaţii, la 12 milisecunde, în cazul 
metodei neuronale. 

Cel de-al doilea experiment s-a realizat pe o mână robotică construită de autor (fig. 5.8) urmărind 
specificaţiile constructive ale mâinii proiectate în mediu virtual. Structura reală este pusă în mişcare prin 
intermediul a 5 tendoane, câte unul pentru fiecare deget. Tendoanele sunt acţionate individual de câte un 
servomotor. In cadrul experimentului s-a observat că modelul matematic al schemei de control se 
complică, deoarece trebuie ţinut cont şi de lungimea tendonului în generarea semnalului de control 
transmis la actuatoare. Datorită faptului că, la implementarea legii de control, tendonul s-a considerat a fi 
inelastic, s-a obţinut o eroare mai mare de poziţionare în comparaţie cu eroarea obţinută în cadrul primului 
experiment. 




Fig. 5.8 Modelul experimental 



In urma experimentului bazat pe acţionarea cu tendoane a mâinii robotice s-a observat că mişcarea 
realizată de degete este mai mică decât în cazul acţionării independente a articulaţiilor degetelor. Eroarea 
maximă de poziţionare obţinută în cazul în care articulaţiile degetelor erau acţionate independent 
(aproximativ 2.5 mm) este mai mică decât în cazul acţionarii folosind tendoane (aproximativ 3.5 mm). 
Această diferenţă apare datorită faptului că în generarea semnalului de control nu s-a ţinut cont de 
elasticitatea tendoanelor, acestea fiind considerate a fi rigide, dar şi datorită conversiei din digital în analog 
a semnalului transmis la motor şi a conversiei din analog în digital a semnalului recepţionat de la 
traductoarele de poziţie. 

Cu toate că acţionarea mâinilor robotice cu ajutorul tendoanelor complică modelarea cinematică şi 
dinamică, acestea sunt folosite des la mâinile robotice antropomorfe deoarece este dificilă poziţionarea 
motoarelor în articulaţiile degetelor. Totodată, folosind acţionarea prin tendoane se poate realiza o mână 
robotică ce realizează mişcări mult mai apropiate de mâna umană. 



6. Optimizarea procesului de prehensiune 



în capitolul 6 este propusă o metodă de optimizare a procesului de prehensiune (fig. 6.1), în sensul 
că pentru apucarea obiectului se selectează o taxonomie ce depinde de forma acestuia. Această operaţie de 
preconfigurare a degetelor se realizează în timpul abordării obiectului (faza în care braţul robotic se 
apropie de obiectul ţintă), scurtând timpul de îndeplinire a sarcinii de manipulare. Metoda propusă are ca 
scop încadrarea obiectului ţintă în trei categorii de obiecte denumite generic după forma acestora, 
respectiv, sferă, paralelipiped şi cilindru. Aceste trei categorii corespund unor taxonomii de prindere [215] 
întâlnite cel mai des în aplicaţiile practice, şi anume prindere sferică, prindere prismatică, respectiv, 
prindere cilindrică. 

Metoda propusă oferă soluţii în toate cazurile analizate şi poate fi extinsă cu succes pentru situaţiile 
în care datele sunt achiziţionate de la mai multe surse sau decizia ce trebuie luată depinde de mai mulţi 
factori. 



Algoritmul de decizie, bazat pe logica neutrosofică şi teoria Dezert-Smarandache [221-225], 
analizează probabilităţile de îndeplinire a tuturor stărilor posibile ce pot apare la fuziunea informaţiilor 
provenite de la cei doi senzori (fig. 6.7) şi tratează aceste posibilităţi astfel încât să se ajungă la o decizie în 



orice situaţie. 

Fig. 6.1 Schema generală a algoritmului propus 

a) Procentaj de potrivire intre imaginile eantoon s 
imaginea 30 creata folosind sistemul stereoscopic 




b) Procentaj de potrivire intre ima^nile eşantion si 
imaginea 30 creata folosind senzorul Kmect 




Metoda prezentată poate fi folosită cu succes în aplicaţii de timp real, aceasta oferind o decizie în 
aproape toate situaţiile (fig. 6.1 1), intr-un timp foarte scurt, (timpul mediu de execuţie a algoritmului a fost 
de 14 ms). Algoritmul poate fi extins, astfel încât să trateze informaţiile provenite de la mai multe surse, 
sau să ofere o decizie pornind de la un număr mai mare de stări în care se poate regăsi sistemul analizat. 
Numărul de surse nu este limitat, şi nici cel al stărilor sistemului, dar cu cât acestea sunt mai multe cu atât 
cantitatea de calcul este mai mare şi proiectarea algoritmului de decizie devine o sarcină din ce în ce mai 
complexă. 



Decizie 




Fig. 6.1 1. Decizia luată de algoritm 

In cazul roboţilor autonomi, aceştia trebuie învăţaţi ce au de făcut şi cum să ducă la capăt sarcina 
de îndeplinit. De aici apare necesitatea dezvoltării unor sisteme inteligente de raţionare. Algoritmul 
dezvoltat în acest capitol poate fi folosit cu succes pentru aplicaţiile de identificare a ţintelor, de sortare a 
obiectelor, etichetare a imaginilor, urmărire a mişcării, evitare a obstacolelor, detecţie a muchiilor, etc. 

7. Contribuţii originale. 

In urma studiilor şi cercetărilor realizate pe parcursul stagiului doctoral s-au obţinut o serie de 
rezultate originale în domeniul controlului sistemelor de prehensiune pentru roboţi şi al mâinilor robotice 
umanoide. Dintre cele mai importante contribuţii se pot enumera: 

1. Realizarea unui studiu bibliografic vast şi de actualitate în domeniul proiectării şi controlului 
sistemelor de prehensiune pentru roboţi şi mâini umanoide inteligente care a demonstrat interesul 
global asupra domeniului tezei de doctorat; 

2. Elaborarea unei metode de proiectare şi simulare în mediu virtual a sistemelor de prehensiune pentru 
roboţi şi mâini umanoide pentru testarea comportamentului cinematic şi dinamic în diferite condiţii de 
operare, rezultând un mediu de simulare complet pentru sisteme robotice, indiferent de complexitatea 
lor, ce permite studierea unei game largi de legi de control; 

3. Proiectarea unei mâini robotice umanoide ce a fost implementată în mediul de simulare, menţionat 
anterior, cu scopul de a-i studia mişcarea pe parcursul operaţiilor de închidere a degetelor, respectiv 
prindere a unui obiect; 

4. Dezvoltarea unei metode originale de control hibrid forţă-poziţie pentru controlul sistemelor de 
prehensiune pentru roboţi şi mâini umanoide inteligente. Pentru aceasta: 

• s-au modelat cinematic şi dinamic degetele mâinii robotice; 

• s-au dezvoltat programe software originale pentru modelarea cinematică şi dinamică a degetelor 
mâinii; 

• s-a dezvoltat o nouă schemă de control hibrid forţă-poziţie bazată pe reţele neuronale 

• s-a proiectat şi implementat câte o reţea neuronală pentru a rezolva problemele de cinematică 
inversă, respectiv dinamică inversă; 

• s-a implementat schema de control în mediul de simulare creat cu scopul de a studia mişcarea 
mâinii pentru operaţiile de închidere a degetelor, respectiv prindere a unui obiect; 

• s-a dezvoltat un program software original pentru implementarea schemei de control hibrid forţă 
poziţie pentru sisteme de prehensiune pentru roboţi şi mâini umanoide inteligente; 

5. Validarea performanţelor mediului de simulare creat folosind metoda proiecţiei virtuale: 

• dezvoltarea unei metode de control cinematic pentru mâna robotică proiectată în mediu virtual 

• dezvoltarea unui program software pentru implementarea în timp real a schemei de control 
cinematic, folosind metoda proiecţiei virtuale 

6. Construirea unui model experimental real al mâinii robotice proiectată în mediul virtual 

7. Dezvoltarea şi implementarea unei legi de control în poziţie pentru modelul experimental, ce se 
deosebeşte de cea dezvoltată la punctul 5 prin faptul că modelul experimental este acţionat prin 
tendoane, şi prin urmare modelul matematic este diferit. 

8. Elaborarea unei metode originale de optimizare a procesului de prehensiune ce presupune un algoritm 
de preconfigurare a mâinii robotice, în funcţie de forma obiectului: 

• dezvoltarea şi implementarea software a unei metode de simulare a unei game cât mai largi de 
posibile informaţii ce pot proveni de la cei doi senzori referitoare la stările în care se poate găsi 
mediul de lucru analizat 

• dezvoltarea şi implementarea software a unui algoritm de obţinere a valorilor de încredere 
generalizată, bazat pe logica neutrosofică 

• dezvoltarea şi implementarea software a unui algoritm de obţinere a valorilor de fuziune folosind 
teoria Dezert-Smarandache 

• dezvoltarea şi implementarea software a unui algoritm de decizie ce procesează valorile de 
fuziune menţionate anterior şi încadrarea obiectului ţintă într-o clasă de referinţă 

Cercetările şi studiile realizate pe parcursul stagiului de pregătire doctorală au stat la baza 
dezvoltării unui număr de 16 lucrări ştiinţifice publicate la conferinţe şi reviste naţionale şi internaţionale, 
validând astfel rezultatele obţinute. Dintre aceste lucrări, una este în curs de publicare în jurnalul Advanced 
Robotics, care este indexat ISI şi are factor de impact 0.569, o lucrare a fost acceptată pentru susţinere la 
conferinţa ROBOTICS 2014, care este indexată ISI, 6 lucrări sunt indexate BDI, 8 lucrări au fost susţinute 
la conferinţe organizate de Academia Română. Din aceste 1 6 lucrări, 8 lucrări au fost publicate sau sunt în 
curs de publicare ca prim autor, iar la 8 lucrări am fost co-autor. 

Importanţa şi actualitatea subiectelor de cercetare abordate în lucrare au prezentat interes 
colectivelor naţionale şi internaţionale de cercetare, aspect dovedit de colaborările realizate cu profesori de 
prestigiu de la universităţi şi centre de cercetare din ţară şi din străinătate, precum: Prof. Hongnian YU 

[11,15-17] de la Bournemouth University UK, Prof Xianchao Zhao [11] de la Universitatea Shanghai Jiao 

Tong, Prof. Vladimir Balan [19] de la Universitatea Politehnica din Bucureşti, Prof. Radu Ioan Munteanu 

[20] şi Prof. Radu Adrian Munteanu [10], de la Universitatea Tehnică din Cluj-Napoca, Conf. Gabriela 

Tonţ [15] de la Universitatea din Oradea, Prof. Mircea Boşcoianu [21] de la Academia Forţelor Aeriene 

„Henri Coandă” Braşov, CS Tudor Sireteanu [22], CS Doina Marin [23], CS Videa Emil [22] de la 

Institutul de Mecanica Solidelor. 

Lista completă a lucrărilor publicate este prezentată în cele ce urmează: 

Lucrări indexate ISI: 

1. Dănuţ Bucur, Luige Vlădăreanu, Hongnian Yu, Xianchao Zhao, Ştefan Dumitru, „Hybrid force- 
position humanoid hand control in 3d virtual environment”, Acceptat spre publicare Robotics 2014. 

2. Dănuţ Bucur. Alexandru Gal, „Robot Hand Grasp Configuration Deciding Algorithm Based on 
DSmT”, în curs de publicare Advanced Robotics, indexare ISI, factor de impact 0.569 

Lucrări indexate BDI: 

3. Vlădăreanu, L., Tont, G., Hongnian Yu, Bucur, D.A., “The petri nets and markov chains approach 
for the walking robots dynamical stability control”, International Conference on Advanced 
Mechatronic Systems (ICAMechS), Zhengzhou, China, August 2011, pp. 228 - 233, ISBN: 978-1 - 
4577-1698-0 

4. Ştefan A. Dumitru, Dănuţ A, Bucur, Vladimir Balan, Obstacle detection in robot vision using an 
improved optical low algorithm, The V-th International Conference of Differential Geometry and 
Dynamical Systems, Bucharest, Romania, October 2011 

5. Ştefan Adrian Dumitru, Dan Bucur, Doina Marin, “ Methods and Algorithms for Motion Control of 
Walking Mobile Robot with Obstacle Avoidance”, Proceedings of the European Computing 
Conference, Paris, France, April 2011, pp. 404-409, ISBN: 978-960-474-297-4 

6. Dănuţ A. Bucur, Ştefan A. Dumitru, “ Genetic Algorithm for Walking Robots Motion Optimization ”, 
Recent Researches in System Science, Corfu, Greece, July 2011, pp.364-369, ISBN: 978-1-61804- 
023-7 

7. Ştefan A. Dumitru, Dănuţ A. Bucur, “ Walking Robot Method Control Using Artificial Vision”, 
Recent Researches in System Science, Corfu, Greece, July 2011, pp.370-375, ISBN: 978-1-61804- 
023-7 

8. Şt.A.Dumitru, D.A.Bucur, M.Boscoianu, L.Vlădăreanu,Intelligent exoskeleton structures for 
military applications, Latest Advances in Information Science, Circuits and Systems Proceedings of 
the 13th WSEAS International Conference on Evolutionary Computing (EC12), Iaşi, Romania, 13- 
15 iunie 2012, pp. 122-127, ISSN: 1790-5109, ISBN: 978-1-61804099-2. 

Lucrări publicate la Conferinţe Naţionale: 

9. Dănuţ A. BUCUR, Hongnian YU, Luige VLĂDĂREANU, Ştefan A. DUMITRU, “ Genetic 
Algorithm For Walking Robots Power Optimization” , The Annual Symposium of the Institute of 
Solid Mechanics 2011, Bucharest, Romania 

10. Dănuţ A. BUCUR, Hongnian YU, Luige VLĂDĂREANU, Ştefan A. DUMITRU, “ Intelligent 
Control of Walking Mobile Robot with Obstacle Avoidances”, The Annual Symposium of the 
Institute of Solid Mechanics 2011, Bucharest, Romania 

11. Dănuţ A. Bucur, Ştefan A. Dumitru, Luige Vlădăreanu, “ Inverse Kinematics For A 3 -Dof Planar 
Manipulator Using Neural Networks”, The Annual Symposium of the Institute of Solid Mechanics 
2012, Bucharest, Romania 

12. Ştefan Dumitru, Luige Vlădăreanu, Dan Bucur, „Obstacle Avoidance Intelligent Robot Control 
Method Based On Optical Flow And Neural”, The Annual Symposium of the Institute of Solid 
Mechanics 2012, Bucharest, Romania 

13. Dănuţ Bucur, Ştefan Dumitru, Luige Vlădăreanu, Radu Adrian Munteanu,” Humanoid robotic hcmd 
modeling in virtual environment”, The Annual Symposium of the Institute of Solid Mechanics 2013, 
Bucharest, Romania. 

14. Dumitru Ştefan, Luige Vlădăreanu, Radu I. Munteanu, Dănuţ Bucur, “ Obstacle avoidance method 
based on neutrosophic logic”, The Annual Symposium of the Institute of Solid Mechanics 2013, 
Bucharest, Romania 

15. Bucur A. D., Dumitru A. Şt. (IMSAR, Bucharest) Humanoid Hand Control in 3D Environment. The 
Annual Symposium of the Institute of Solid Mechanics 2014, Bucharest, Romania. 

16. Videa E.M., Sireteanu T., Bucur D.A., Dumitru Şt.A. (IMSAR, Bucharest) Designing a set of 
optimized Stockbridge type dampers for controlling the overhead line vibrations induced by the 

wind. Part two: Experimental optimization and characterization of some new models. The Annual 
Symposium of the Institute of Solid Mechanics 2014, Bucharest, Romania. 

De asemenea, pe parcursul pregătirii doctorale am fost cooptat pentru a face parte din echipele de 
cercetare a 2 proiecte internaţionale: 

1. „Real-time adaptive networked control of rescue robots”, acronim RABOT, 2012-2015, 7th 
Framework Program for Research, Project Mărie Curie, International Research Staff Exchange 
Scheme (IRSES), coordonator: Staffordshire University, UK, parteneri: Institutul de Mecanica 
Solidelor al Academiei Române, Boumemouth University UK, Shanghai Jiao Tong University CN, 
Institute of Automation Chinese Academy of Sciences CN, Yanshan University CN, Prof. Hongnian 
Yu, UK - coordonator proiect, Prof. Luige Vlădăreanu coordonator IMSAR, Dănuţ Adrian Bucur - 
membru în proiectul FP7. Ca membru în echipa de cercetare, mi-au survenit ca sarcini, proiectarea în 
mediu virtual a robotului de salvare, ce face subiectul de cercetare al proiectului. 

2. „Platforma robot versatilă, inteligentă, portabilă cu sisteme de control în reţele adaptive pentru roboţi 
de salvare - VIPRO” din programul naţional PNII, acceptat la finanţare pentru 2014-2016, Director de 
proiect - Prof. dr. ing. Luige Vlădăreanu, Dănuţ Adrian Bucur - membru în proiectul FP7. Ca 
membru în echipa de cercetare, mi-au survenit ca sarcini, proiectarea în mediu virtual a structurii 
robotizate, ce face subiectul de cercetare al proiectului. 

$. Concluzii. 

Studiul şi îmbunătăţirea metodelor de control pentru mişcarea sistemelor de prehensiune pentru 
roboţi şi mâini umanoide inteligente reprezintă scopul principal al prezentei teze de doctorat. In acest sens 
s-a realizat un studiu aprofundat al cercetărilor în domeniul structurilor mecanice al sistemelor de 
prehensiune şi cel al controlului acestor structuri. 

Contribuţiile aduse prin această lucrare domeniului controlului inteligent, concentrat pe controlul 
mâinilor umanoide inteligente constau în dezvoltarea unui mediu de simulare pentru controlul acestor 
sisteme, am propus şi testat o metodă de control hibrid forţă-poziţie, folosind metoda proiecţiei virtuale 
am validat performanţele mediului de simulare dezvoltat şi am propus o metodă de optimizare a procesului 
de prehensiune prin selectarea taxonomiei corespunzătoare formei obiectului de prehensat. 

Dezvoltarea metodelor de control pentru structurile robotizate, pe lângă abordarea teoretică, 
presupune şi testarea acestora, fapt pentru care este necesar un model experimental al sistemului de 
controlat. Pentru subiectul abordat în lucrare, am proiectat în mediu virtual o mână robotică antropomorfă 
ce se aseamănă, din punct de vedere al dimensiunilor, cu mâna umană. Mâna robotică a fost proiectată 
astfel încât să poată fi realizată fizic folosind tehnologia de imprimare 3D, aşadar modelului 3D i s-a 
atribuit ca material ABS plastic (material folosit de imprimantele 3D) şi astfel modelul virtual a căpătat toţi 
parametrii dinamici. Acest aspect permite testarea legilor de control fără a fi necesar un model 
experimental construit fizic, ce ar implica cheltuieli considerabile. De aici a apărut necesitatea dezvoltării 
unui mediu de simulare ce permite testarea cu succes a unei game largi de legi de control, singura limitare 
provenind de la capacităţile sistemului de calcul. 

Cu ajutorul acestui mediu de simulare am implementat o schemă de control hibrid forţă-poziţie 
pentru controlul mâinii robotice proiectată în mediu virtual. Scopul a fost acela de a studia 
comportamentul mâinii pe parcursul operaţiilor de închidere a degetelor, respectiv, de apucare a unui 
obiect. Schema de control foloseşte două reţele neuronale, una pentru a rezolva problema cinematică 
inversă şi cealaltă pentru a rezolva problema dinamică inversă. Prin simulările realizate am dovedit că 
reţelele neuronale reprezintă o soluţie viabilă pentru controlul în timp real. Rezolvarea problemelor de 
cinematică inversă, respectiv dinamică inversă, se face mult mai repede folosind reţelele neuronale decât 
prin rezolvarea analitică a sistemelor de ecuaţii. 

Pentru a valida performanţele mediului de simulare dezvoltat, folosind metoda proiecţiei virtuale, 
am realizat un studiu experimental, implementând o schemă de control cinematic pentru mâna proiectată 
în mediu virtual. Metoda proiecţiei virtuale permite testarea legilor de control în timp real, fără a avea 
sistemul construit fizic. Folosind această tehnică, metoda de control este transmisă la un modul de 
comandă şi control ce transmite semnalul de referinţă către actuatoare. Cu ajutorul unor senzori se citeşte 
poziţia la care au ajuns motoarele şi informaţia este transmisă către o interfaţă virtuală prin care se pune în 
mişcare modelul proiectat în mediu 3D. De aici sunt măsurate poziţiile articulaţiilor sistemului studiat şi cu 
ajutorul lor se închide bucla de control. Diferenţa între rezultatele obţinute prin simulare şi rezultatele 
experimentale este foarte mică, de unde se trage concluzia că mediul de simulare poate fi folosit cu 
încredere. De asemenea am construit un model experimental pornind de la specificaţiile mâinii proiectată 

în mediu virtual. Diferenţa între controlul realizat prin metoda proiecţiei virtuale şi cel al modelului 
experimental provine de la faptul că acesta din urmă este acţionat prin tendoane şi prin urmare modelul 
cinematic diferă deoarece trebuie ţinut cont de lungimea tendoanelor în generarea semnalului de comandă 
al motoarelor. în urma experimentului s-a obţinut o eroare mai mare decât în situaţia experimentării cu 
metoda proiecţiei virtuale. Această diferenţă provine de la faptul că, în dezvoltarea modelului de control 
pentru modelul experimental s-a considerat că tendoanele sunt inelastice. Acţionarea prin tendoane, este 
des întâlnită la mâinile robotice antropomorfe deoarece permite construirea unei structuri care să realizeze 
mişcări foarte apropiate de cele ale mâinii umane. 

în finalul lucrării am propus un algoritm de optimizare a procesului de prehensiune prin 
configurarea degetelor mâinii în funcţie de forma obiectului. Din studiile realizate am observat că fiecărui 
obiect îi corespunde o taxonomie de prindere ce depinde de forma acestuia. în cadrul metodei propuse, am 
considerat că mediul de operare al robotului este captat cu un sistem stereoscopic şi cu un senzor Kinect. 
Cu ajutorul datelor provenite de la aceşti senzori se creau două imagini virtuale 3D ale mediului de lucru, 
în aceste imagini se izola obiectul ţintă şi era comparat cu un set de imagini eşantion. Pentru a demonstra 
funcţionarea algoritmului, am ales trei taxonomii de prindere şi fiecăreia i-am atribuit o clasă geometrică 
ce înglobează forma obiectului ce se poate prinde folosind o anumită taxonomie. Ulterior, cu ajutorul unui 
algoritm de potrivire a modelelor, se obţinea un procentaj de potrivire între obiectul ţintă şi cele trei 
imagini eşantion. Toate aceste etape (captarea imaginilor din mediu, izolarea obiectului, compararea cu 
imaginile eşantion) le-am considerat deja dezvoltate în literatura de specialitate, scopul fiind acela de a 
dezvolta un algoritm de decizie care să proceseze aceste informaţii. Procentajele de potrivire erau procesate 
cu un algoritm de neutrosoficare pentru a obţine masele de încredere generalizate folosite ca intrare pentru 
un algoritm ce aplica teoria Dezert-Smarandache. După aplicarea acestei teorii se obţin valori de fuziune 
pentru fiecare stare posibilă în care se poate găsi sistemul studiat. Pe baza acestor valori de fuziune, cu 
ajutorul unui algoritm de decizie, dezvoltat de autor, obiectul ţintă este încadrat într-una din categoriile 
căutate, determinându-se astfel taxonomia de prehensiune optimă. Această metodă poate fi folosită cu 
succes pentru aplicaţii în timp real, timpul de generare a deciziei fiind foarte scurt. 

Importanţa şi actualitatea subiectelor de cercetare abordate în lucrare au prezentat interes 
colectivelor naţionale şi internaţionale de cercetare, aspect dovedit de colaborările realizate cu profesori 
de prestigiu de la universităţi şi centre de cercetare din ţară şi din străinătate, precum: Prof. Hongnian YU 
[11, 15-17] de la Bournemouth University UK, Prof Xianchao Zhao [11] de la Universitatea Shanghai Jiao 
Tong, Prof. Vladimir Balan [19] de la Universitatea Politehnica din Bucureşti, Prof. Radu Ioan Munteanu 
[20] şi Prof. Radu Adrian Munteanu [10], de la Universitatea Tehnică din Cluj-Napoca, Conf. Gabriela 
Tonţ [15] de la Universitatea din Oradea, Prof. Mircea Boşcoianu [21] de la Academia Forţelor Aeriene 
„Henri Coandă” Braşov, CS Tudor Sireteanu [22], CS Doina Marin [23], CS Videa Emil [22] de la 
Institutul de Mecanica Solidelor. 

De asemenea, pe parcursul pregătirii doctorale am fost cooptat pentru a face parte din echipele de 
cercetare a 2 proiecte internaţionale: 

1. Real-time adaptive networked control of rescue robots, acronim RABOT, 2012-2015, 7th Framework 
Program for Research, Project Mărie Curie, International Research Staff Exchange Scheme (IRSES), 
coordonator: Staffordshire University, UK, parteneri: Institutul de Mecanica Solidelor al Academiei 
Române, Bournemouth University UK, Shanghai Jiao Tong University CN, Institute of Automation 
Chinese Academy of Sciences CN, Yanshan University CN, Prof. Hongnian Yu, UK - coordonator 
proiect, Prof. Luige Vlădăreanu coordonator IMSAR, Dănuţ Adrian Bucur - membru în proiectul 
FP7. Ca membru în echipa de cercetare, mi-au survenit ca sarcini, proiectarea în mediu virtual a 
robotului de salvare, ce face subiectul de cercetare al proiectului. 

2. „Platforma robot versatilă, inteligentă, portabilă cu sisteme de control în reţele adaptive pentru roboţi 
de salvare - VIPRO” din programul naţional PNII, acceptat la finanţare pentru 2014-2016, Director de 
proiect - Prof. dr. ing. Luige Vlădăreanu, Dănuţ Adrian Bucur - membru în proiectul FP7. Ca 
membru în echipa de cercetare, mi-au survenit ca sarcini, proiectarea în mediu virtual a structurii 
robotizate, ce face subiectul de cercetare al proiectului. 

Cercetările prezentate în această lucrare de doctorat pot fi continuate prin modelarea întregului 
braţ robotic şi testarea unor legi de control. De asemenea poate fi dezvoltat un sistem de interacţiune om- 
maşină pentru a implementa algoritmul de optimizare propus în lucrare, şi folosind metoda proiecţiei 
virtuale, să se studieze întreg procesul de prehensare şi manipulare a unui obiect astfel încât să se obţină un 
pachet de proceduri pentru ca braţul robotic modelat să poată fi implementat cu uşurinţa pe orice sistem 
robotic. 

9. Anexe 



In Anexa 1 este reprezentată mâna robotică studiată, proiectată în mediu virtual. 

Anexa 2 ilustrează componentele mâinii robotice şi proprietăţile constructive ale acesteia 

In Anexa 3 este reprezentată mâna robotică studiată în mediul de simulare. 

In Anexa 4 este prezentat algoritmul Maple pentru obţinerea ecuaţiilor cinematice. 

In Anexa 5 este prezentată modelarea dinamică a degetului mare al mâinii robotice 

In Anexa 6 este prezentat algoritmul Maple pentru obţinerea ecuaţiilor dinamice. 

Anexa 7 detaliază modul de implementare a schemei de control hibrid forţă-poziţie pentru mâna 
robotică în mediul virtual, pentru operaţia de închidere a degetelor. 

Anexa 8 detaliază modul de implementare a schemei de control cinematic folosind metoda 
proiecţiei virtuale. 

Anexa 9 detaliază modul de implementare a schemei de control cinematic pentru mâna robotică cu 
acţionări multiple. 

In Anexa 10 este prezentat algoritmul Matlab pentru neutrosoficarea datelor provenite de la 
observatori. 

In Anexa 11 este prezentat algoritmul Matlab pentru luarea deciziei în urma fuziunii datelor. 

